Roger Meddows-Taylor

Roger Meddows Taylor () er ein engelsk musikar, trommeslagar, songar og låtskrivar. Han er mest kjend som trommeslagar i rockebandet Queen, men han skreiv òg songar i bandet og var stundom solovokalist. Som trommeslagar vart han tidleg i karrieren kjend for den unike lyden sin.Rolling Stone – Issue 149 – 12 June 1973 Han har sidan blitt hylla av trommeslagaren i Foo Fighters, Taylor Hawkins, som ein av dei viktigaste rocketrommeslagarar i 1970- og 1980-åra, og vart rangert som den åttande beste trommeslagaren i klassisk rock i ei rundspørjing utført av radiokanelen Planet Rock i 2005.

Som låtskrivar skreiv Taylor songar heilt frå starten av bandet, og skreiv minst ein gong per album dei gav ut, og song ofte solovokal på sine eigne songar. Han skreiv eller var med å skrive tre songar som nådde toppen av den britiske singellista («These Are the Days of Our Lives», «Innuendo» og «Under Pressure») og medverka på minst fem andre store hittar («Radio Ga Ga», «A Kind of Magic»,«Heaven for Everyone», «Breakthru» og «The Invisible Man»). Han har samarbeidd med andre artistar som Eric Clapton, Roger Waters, Roger Daltrey, Robert Plant, Phil Collins, Genesis, Jimmy Nail, Elton John, Gary Numan, Shakin' Stevens, Foo Fighters, Al Stewart, Steve Vai, Yoshiki, Cyndi Almouzni og Bon Jovi. Som produsent har han produsert album av Virginia Wolf, Jimmy Nail og Magnum. Han bur i dag i Guildford i Surrey, men har òg hus i Helford i Cornwall.

I tillegg til trommer, spelte Taylor ofte klaverinstrument, gitar og bass på sine eigne songar. I 1980-åra danna han samstundes med Queen bandet The Cross, der han var frontsongar og rytmegitarist. Tidleg i 1980-åra var Taylor òg dommar i det populære britiske quiz-showet Pop Quiz, leia av Mike Read.

I følgje rikinglista til The Sunday Times var Taylor verdt kring 80 millionar pund eller kring 127 millionar dollar i 2011. I 2014 var han med i The Life of Rock with Brian Pern som seg sjølv.

Taylor er kjend for falsett-stemma si. 

 Diskografi 

 Soloalbum 
Fun in Space (1981)
Strange Frontier (1984)
Happiness? (1994)
Electric Fire (1998)
Fun on Earth (2013)

 Frimerke 
I 1999 vart Taylor den første levande personen, utanom medlemmar av den britiske kongefamilien som var på eit frimerke frå Royal Mail, då han var å sjå bak Freddie Mercury som ein del av serien «Great Britons». Dette skapte kontroversar, sidan det var ein oppfatning om at levande folk ikkje skulle trykkast på britiske frimerke, annan enn kongefamilien.

Kjelder
Denne artikkelen bygger på «Roger Taylor (drummer)» frå ,  den 20. mai 2016. 
 oppgav desse kjeldene:


Kategori:Engelske songar-låtskrivarar
Kategori:Engelske songarar
Kategori:Engelske rockesongarar
Kategori:Engelske rocketrommeslagarar
Kategori:Engelske tenorar
Kategori:Engelske multi-instrumentalistar
Kategori:Engelske rockegitaristar
Kategori:Queen-medlemmar
Kategori:Folk frå King's Lynn
Kategori:Ivor Novello-prisvinnarar
Kategori:Rock and Roll Hall of Fame